gl pt es gl gl gl lt gl gl it gl gl en cs gl gl gl lt gl gl it gl gl en cs gl en uk es es gl en gl en gl en gl es gl gl gl es ro en it es es oc gl gl gl
O PP pídelle ao Goberno Local que incremente a partida destinada a financiar a actividade dos Clubes Deportivos de Oroso | PP Provincia A Coruña
O grupo municipal do Partido Popular no Concello de Oroso reclamou hoxe a través do seu portavoz, Alex Doval, que o Goberno Local incremente a partida dos orzamentos que está destinada a financiar a actividade das entidades deportivas da localidade.
Os populares levan a cabo esta demanda despois, dixo Doval, de comprobar como o executivo municipal leva dous anos consecutivos reducindo a contía que reciben os clubs. “Unha vez máis non se tivo en conta o número de entidades que demandan este tipo de axuda. Con independencia deste feito, o executivo local volveu a repartir un orzamento de 80.000 euros”, dixo o popular, quen subliñou que, nesta ocasión, hai máis clubs que piden esta subvención (media ducia máis) e, por tanto, explicou, o diñeiro que lle toca a cada un é menor.
Ademais, o portavoz dos populares no Concello de Oroso aproveitou para esixir unha maior celeridade na tramitación dunhas axudas que, na súa opinión, son “fundamentais” para o día a día destas entidades. “Non debemos consentir que o procedemento para a obtención das subvencións se dilate desta maneira. Falamos dun diñeiro que é vital para que os clubs poidan facer as súas actividades”, apuntou.
Por último, Doval puxo sobre a mesa a “necesidade” de establecer unhas bases e uns criterios “claros e obxectivos” que, dixo, reduzan ao máximo os “aspectos subxectivos” que determinan a concesión destas axudas. “Os clubs merecen saber con exactitude a que poden aspirar e que diñeiro van recibir”, concluíu Doval.
VOLVER A NOVAS DA PROVINCIA
VOLVER A NOVAS DOS CONCELLOS
Calle Sánchez Bregua 5 y 6  · 4º
15004 A Coruña (A Coruña)
© Partido Popular Provincia de A Coruña 2020 - Deseño web: Chía na Rede
Ver Aviso Legal, Política de Privacidad y Cookies